În urmă cu câteva momente, Garda de Intervenție a Detașamentului de Pompieri Onești a fost solicitată să intervină în municipiul Onești, în urma unui apel primit pe SNUAU 112 care anunța faptul că, la nivelul unui apartament dintr-un bloc de locuințe de tipul P+4 s-a produs o explozie, aceasta fiind urmată de un incendiu.
La locul indicat s-au deplasat două autospeciale de stingere cu apă și spumă, o autoscară și o ambulanță SAJ.
Incendiul se manifesta mocnit intr-un apartament la parter, a fost evacuată o persoană de sex masculin cu arsuri pe 90-95% din suprafata corpului.
Conform Unu pe Trotuș, explozia a avut loc pe strada Buciumului nr. 8.
Delgaz Grid a întrerupt pentru moment furnizarea energiei electrice în zona de jos a Oneștiului.
Echipajele ISU acționează pentru evacuarea locatarilor blocului.
Incendiul a fost lichidat. Au mai fost evaluați medical 3 minori, cu vârste de 6, 8 și 12 ani. Aceștia au fost transportați la spital, conștienți, unul dintre ei cu ușoară intoxicație cu fum, iar ceilalți 2 cu atac de panică.
În teren s-a deplasat și inspectorul șef al ISUJ Bacău, colonel Ovidiu Cărășel.